Sentsore

Sentsorea magnitude fisikoa edota kimikoa magnitude elektriko bihurtzen osagai elektronikoa da. Normalean, seinale elektriko horiek egokitu behar dira prozesatu ahal izateko.

Sentsore bitarrak eta sentsore analogikoak aurki daitezke. Sentsore bitarrek bi balio esleitzen dituzte: ON eta OFF, Bai ala Ez. Sentsore analogikoek berriz, edozein balio esleitzen dituzte.

Sentsoreen ezaugarri orokorrak

Parametro estatikoak 
Parametro estatikoak sentsorearen egoera iraunkorrean zehazten dira:

 Neurketa-eremua: sentsorea baldintza egokietan erabil daitekeen balio-tartea.
 Erresoluzioa: sentsorearengan eragina duen sarrerako seinalearen aldakuntzarik minimoa.
 Zehaztasuna: neurtzean eman daitekeen errorerik handiena.
 Errepikagarritasuna: hainbat alditan parametro berdina neurtzean, lortutako balio handienaren eta txikiaren aldea da.
 Linealtasuna edo korrelazio lineala.
 Sentikortasuna: irteerako seinalearen aldakuntza sarrerakoa kantitate zehatz bat aldatzen denean.
 Zarata: sentsorearengan eragina duten ausazko perturbazioa.
 Alborapena: neurketa-eremuan neurketarengan eragina duen errore konstantea.
 Histeresia: sistemaren egoera posiblea bakarra ez bada, alegia zenbait egoera egonkor eta ezberdinetan egon badaiteke, histeresi fenomenoa gertatzen da.
 Offset edo zeroaren errorea: sentsorearen seinalearen irteeraren balioa sarreran seinalerik ezartzen ez zaionean.
 Banda hila: neurtutako aldagaiaren aldakuntzak irteerarengan eraginik ez duen tarteari deritzo.
 Zeroaren gorapena: neurtutako magnitudearen zeroaren eta neurketa-tartearen azpiko mugaren arteko aldea da.
 Jitoa: denbora-tarte jakin batean, aldagai baten aldakuntza kanpo-faktoreak direla medio (tenperatura, hezetasuna eta abar).
 Fidagarritasuna: denbora-tarte luze batean, sentsoreak ezarritako errore-mugen artean funtzionatzeko duen probabilitatea.

Parametro dinamikoak 
Parametro dinamikoak sentsorearen egoera iragankorrean zehazten dira:

 Erantzuteko arintasuna: sentsoreak atzerapenik gabe neurtzeko duen ahalmena.
 Maiztasun-erantzuna: sarreran seinale sinusoidal bat ezartzean, sentikortasunaren eta maiztasunaren arteko erlazioa da.
 Egonkortasuna eta jitoak: irteera seinalearen aldakuntza kanpo-faktoreak aldatzen direnean.

Sentsore motak 
 Abiadura eta azelerazio-sentsoreak
 Argi-sentsoreak
 Emari-sentsoreak
 Hurbiltasun-sentsoreak
 Indar-sentsoreak
 Maila-sentsoreak
 Mugimendu eta desplazamendu-sentsoreak
 Soinu-sentsoreak
 Tenperatura-sentsoreak

Ikus, gainera 
 Transduktore

Kanpo estekak 

  Sentsoreei buruzko apunteak
  Sentsoreen inguruko apunteak (EHU)

Sentsoreak
Osagai elektronikoak
Teknopolisen bideoak dituzten artikuluak